ଆସ୍କିମିନିବ

ଆସ୍କିମିନିବ (ଇଂରାଜୀ ଭାଷାରେ Asciminib) , Scemblix ଏହାର ବିକ୍ରୟ ନାମ, ହେଉଛି ଏକ ଔଷଧ ଯାହା ଫିଲାଡେଲଫିଆ କ୍ରୋମୋଜୋମ-ପଜିଟିଭ୍ (Ph + CML) ଥିବା କ୍ରନିକ୍ ମାଇଲୋଏଡ୍ ଲ୍ୟୁକେମିଆର ଚିକିତ୍ସା ପାଇଁ ବ୍ୟବହୃତ ହୁଏ  ।  Text was copied from this source which is copyright European Medicines Agency. Reproduction is authorized provided the source is acknowledged. ଯେତେବେଳେ ଅନ୍ୟ ଔଷଧ ବିଫଳ ହୁଏ, ସେତେବେଳେ ଏହା ବ୍ୟବହୃତ ହୁଏ । ଏହାକୁ ଦିନକୁ ଦୁଇଥର ପାଟିରେ ଦିଆଯାଏ ।

ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଉର୍ଦ୍ଦ୍ୱ ଶ୍ୱାସନଳୀ ସଂକ୍ରମଣ, ଅସ୍ଥି- ମାଂସପେଶୀ ଯନ୍ତ୍ରଣା, ମୁଣ୍ଡବିନ୍ଧା, ଥକାପଣ, ଅଇ, ରାସ ଏବଂ ତରଳ ଝାଡ଼ା ହୋଇପାରେ ।  ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ ଅସ୍ଥି ମଜ୍ଜା ଦମନ, ଅଗ୍ନାଶୟ ପ୍ରଦାହ, ଉଚ୍ଚ ରକ୍ତଚାପ, ଆଲର୍ଜି ପ୍ରତିକ୍ରିୟା ଏବଂ ହୃଦରୋଗ ହୋଇପାରେ । ଗର୍ଭାବସ୍ଥାରେ ବ୍ୟବହାର କଲେ ଶିଶୁର କ୍ଷତି ହୋଇପାରେ । ଏହା ଏକ ଟାଇରୋସିନ କାଇନେଜ ଇନହିବିଟର, ବିଶେଷ ଭାବରେ ବିସିଆର-ଏବିଏଲ୧ (BCR :: ABL1) ଟାଇରୋସିନ କାଇନେଜର । 

୨୦୨୧ ମସିହାରେ ଯୁକ୍ତରାଷ୍ଟ୍ରରେ ଏବଂ ୨୦୨୨ରେ ୟୁରୋପରେ ଡାକ୍ତରୀ ବ୍ୟବହାର ପାଇଁ ଆସ୍କିମିନିବକୁ ଅନୁମୋଦନ କରାଯାଇଥିଲା ।  ଯୁକ୍ତରାଜ୍ୟରେ ଏହି ଔଷଧ ଦିନକୁ ଦୁଇଥର, ଥରକୁ ୪୦ ମିଗ୍ରା ଭାବରେ ୩୦ ଦିନ ଦେଲେ ୪୦୪୫ ପାଉଣ୍ଡ ଖର୍ଚ୍ଚ ହୁଏ । ଯୁକ୍ତରାଷ୍ଟ୍ରରେ ଏହି ରାଶିର ମୂଲ୍ୟ ପ୍ରାୟ ୧୮,୫୦୦ ଡଲାର ଅଟେ ।

 ଆଧାର 

ଶ୍ରେଣୀ:ଚିକିତ୍ସା ବିଜ୍ଞାନ